[{"text_idx": "#000000", "text": "17 no\u0303uannet, et saada paremaks \u201cApex Legends\u201d ma\u0308ngijaks."}, {"text_idx": "#000001", "text": "Apex Legends tegi seda 72 tunniga, mida Fortnite 2 na\u0308dalaga"}, {"text_idx": "#000002", "text": "Apex Legends, mis arendatud Respawn Entertainment poolt, on kiiresti kogunud suurel hulgal populaarsust nii Twitchis kui va\u0308ljaspool. Titanfalli tegijate poolt loodud tasuta battle-royale sai vaid 72 tunniga hakkama sellega, mida Fortnite suutis 14 pa\u0308evaga \u2013 jo\u0303uti 10 miljoni ma\u0308ngijani. Ta\u0308naseks pa\u0308evaks on see number muidugi juba ko\u0303vasti kasvanud."}, {"text_idx": "#000003", "text": "Oleme kokku kogunud mo\u0303ned trikid ja nipid, mida sa ehk ei teadnud ning, mis aitavad sul ma\u0308ngimise huvitavamaks muuta ja olla parem kui ko\u0303ik u\u0308leja\u0308a\u0308nud 19 3-liikmelist tiimi."}, {"text_idx": "#000004", "text": "Pingimine ehk vo\u0303imalus ma\u0308rkida vastaste vo\u0303i loodi asukohta on Apex Legendsile omapa\u0308rane su\u0308steem, mis lihtsustab suhtlemist ka siis kui puudub vo\u0303imalus vo\u0303i tahe mikrofoni teel infot jagada."}, {"text_idx": "#000005", "text": "Apexis on su\u0308steem, kus o\u0303hulaevast va\u0308lja hu\u0308pates juhib sind liider ehk jumpmaster. Kuigi see on hea vo\u0303imalus u\u0308hiselt u\u0308ksteise la\u0308hedale maanduda, siis on tark tegu enne jalgadele saamist liidrist eralduda, et mitte sama maja vo\u0303i ala saagist puhtaks teha."}, {"text_idx": "#000006", "text": "Roni seintel ja teistel objektidel\nSinu karakter on vo\u0303imeline ronima umbes 3-4 karakteripikkuse seina vo\u0303i muu objekti otsa. Joostes seina poole vaata u\u0308les ning hoia tu\u0308hikut, nii on sul tihtipeale vo\u0303imalik ronida ko\u0303rgemale kui arvatagi oskasid."}, {"text_idx": "#000008", "text": "Kasuta o\u0303hupalle, et kiirelt asukohta vahetada\nKing\u2019s Canyon on ta\u0308is erinevaid ko\u0308iega varustatud kuumao\u0303hupalle, mida mo\u0308o\u0308da saab \u2013 ja\u0308llegist \u2013 u\u0308les ronida ning seela\u0308bi lennata pikki vahemaid vo\u0303i lihtsalt ko\u0303rgemalt parem u\u0308levaade olukorrale saada. Kasuta seda, et jo\u0303uda safe zone\u2019i."}, {"text_idx": "#000009", "text": "Ko\u0303ik karakterid liiguvad samal kiirusel\nA\u0308ra lase ennast animatsioonikiiruste erinevusest heidutada. Ko\u0303ik karakterid, ka ko\u0303ige suuremad ja tu\u0308sedavamad, liiguvad ta\u0308pselt sama kiiresti teiste karakteritega. Pea meeles aga, et hitboxide (ala sinu karakteril, mida saab lasta) suurus aga erineb. Seda na\u0308evad ma\u0308ngijad kui suurt probleemi ning arendajad on lubanud asja korrigeerida."}, {"text_idx": "#000010", "text": "Kuku kui ko\u0303rgelt tahad, viga ei saa\nApex Legendsi teeb va\u0308ga huvitavaks asjaolu, et seal pole fall damage\u2019it. See ta\u0308hendab, et hu\u0308ppa alla u\u0308ksko\u0303ik, millistest ko\u0303rgustest, elusid maha ei la\u0308he. Va\u0308ike trikk selleks, et maandudes animatsioon liiga pikk poleks kasuta melee\u2019d ta\u0308pselt enne maani jo\u0303udmist, mis annab vo\u0303imaluse kiiremini oma liikumist ja\u0308tkata."}, {"text_idx": "#000011", "text": "Libistamine ehk slaidimine on Apex Legendsis va\u0308ga ta\u0308htis osa liikumisest. Jookse ma\u0308est alla ja vajuta/hoia ku\u0308kitamist, mis paneb su libisema. See teeb vastastele ta\u0308pse laskmise raskemaks ning on u\u0308llatavalt palju kiirem kui lihtsalt jooksmine. Kasuta seda ka tasasel pinnal!"}, {"text_idx": "#000012", "text": "Pane relv ka\u0308est, kui jooksed\nEt niisama jooksmine veel to\u0303husam ja kiirem oleks, vajuta number 3, mis teeb su ka\u0308ed vabaks ning annab jooksmisele kiirust juurde. Vaata ette, et vastastele relvitult silme alla ei ja\u0308a\u0308!"}, {"text_idx": "#000013", "text": "A\u0308ra unusta vajutada Z ja Q\nKui sa oled kunagi na\u0308iteks Overwatchi ma\u0308nginud, siis oled teadlik erinevatest lisavo\u0303imalustest ehk abilititest, mis iga karakteriga kaasas ka\u0308ivad \u2013 nii ka Apexis. A\u0308ra unusta nendega tutvuda ja, mis ko\u0303ige ta\u0308htsam, neid kasutada!"}, {"text_idx": "#000014", "text": "Ja\u0308lgi numbreid ja nende va\u0308rvi\nApex Legendsis on va\u0308ga hea numbri- ja va\u0308rvisu\u0308steem selleks, et aru saada, kui palju oled vastast vigastanud ning, milline vest (armor) tal seljas on. Kusjuures kui see katki la\u0308heb, tuleb kuuldele heliko\u0303lks (nagu midagi puruneks) \u2013 katseta ja ja\u0308ta meelde!"}, {"text_idx": "#000015", "text": "Said surma? Pole hullu, tule ma\u0308ngu tagasi!\nRespawn-su\u0308steem (ehk taassu\u0308nd) on ja\u0308rgmine va\u0308ga huvitav osa Respawn (haha!) Entertainment poolt loodud BR-is. Lisaks sellele, et neid kaaslasi, kes po\u0303lvili (knocked) on vo\u0303imalik u\u0308les to\u0303sta, saab ka ta\u0308iesti surnud tiimikaaslasi uuesti ma\u0308ngu tuua \u2013 seda aga limiteeritud aja jooksul. Vo\u0303ta nende kastist beacon ning vii see kaardil rohelisega ma\u0308rgitud alasse. Kusjuures huvitav asjaolu on see, et kui u\u0308ks tiimist on selle juba vo\u0303tnud, siis vo\u0303ib teine minna so\u0303pra ellu a\u0308ratama."}, {"text_idx": "#000016", "text": "Vastase armor la\u0308ks katki? Mine vo\u0303ta u\u0308les, see on terve!\nKuigi ma\u0308ngus on selgelt kuulda kui armor katki la\u0308heb, siis pa\u0308rast surnud ma\u0308ngija kastist (deathbox) seda u\u0308les vo\u0303ttes on armor ja\u0308lle terve."}, {"text_idx": "#000017", "text": "Po\u0308o\u0308ra ta\u0308helepanu surnud ma\u0308ngija kastide va\u0308rvile\nKasti va\u0308rvus na\u0308itab ko\u0303ige ko\u0303rgema astmega (tier) looti selles kastis."}, {"text_idx": "#000018", "text": "Kui mingi osa looditavast ei sobi, na\u0308ed sel keeluma\u0308rki\nApex Legendsis on lootimine tehtud va\u0308ga lihtsaks. Relvi vahetades la\u0308hevad sobivad lisad sellele automaatselt peale ning kui miski sinu kotis olevate asjadega u\u0308ldse ei sobi, na\u0308ed punast keeluma\u0308rki."}, {"text_idx": "#000019", "text": "Kuldne loot on ta\u0308pselt sama, mis lilla... peaaegu\nStatistilised ehk numbrilised va\u0308a\u0308rtused on lillal ja kuldsel kiivril vo\u0303i vestil ta\u0308pselt samad. Erinevus tuleb aga sisse sellega, et kuldne loot annab boonuse. Na\u0308iteks kuldse vesti puhul ta\u0308itub see automaatselt kui kasutad vastase peal finisheri (E ta\u0308ht)."}, {"text_idx": "#000021", "text": "Allikas: meie partner Ma\u0308nguarvutid.ee blogi"}, {"text_idx": "#000022", "text": "You may like these posts"}, {"text_idx": "#000027", "text": "Vabandust, kommenteerimiseks pead sisse logima."}, {"text_idx": "#000028", "text": "var js, fjs = d.getElementsByTagName(s)[0];\njs = d.createElement(s); js.id = id;"}]